РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/484-14

26. децембар 2014. године

Б е о г р а д

З А П И С Н И К

67. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 26. ДЕЦЕМБРА 2014. ГОДИНЕ

Седница је почела у 9,40 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Драган Николић, Јасмина Обрадовић, заменик члана Биљане Пантић Пиље, Светислав Вукмирица, Тања Томашевић Дамњановић, Жарко Мићин, проф. др Јанко Веселиновић, Жарко Обрадовић, Неђо Јовановић, Петар Петровић и Балинт Пастор.

Седници нису присуствовали чланови Одбора: Верољуб Арсић, Катарина Ракић, Ненад Николић, заменик члана, Мирко Чикириз, Весна Бесаровић и Весна Мартиновић, као ни њихови заменици.

Седници су присуствовали: проф. Милош Бањац, помоћник министра, Неда Мијатовић Бојановић, Сектор за електроенергетику и Олга Антић из Министарства рударства и енергетике, Јасмина Бенмансур, начелник Одељења за лични статус грађана, из Министарства државне управе и локалне самоуправе, Милован Филимоновић, државни секретар у Министарству финансија.

На предлог председника Одбора, већином гласова (од 11 присутних чланова Одбора, 11 је гласало за) је усвојен следећи

Д н е в н и р е д:

1. Разматрање Предлога закона о енергетици, који је поднела Влада;

2. Разматрање Предлога закона о изменама Закона о планирању и изградњи, који је поднела група од 122 народна посланика Посланичке групе Српска напредна странка;

3. Разматрање Предлога закона о изменама Закона о матичним књигама, који је поднела Влада;

4. Разматрање Предлога закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика Посланичке групе Српска напредна странка;

5. Разматрање Предлога закона о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II), који је поднела Влада.

Прва тачка дневног реда. Разматрање Предлога закона о енергетици, који је поднела Влада.

Одбор је размотрио Предлог закона о енергетици, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (од 11 присутних чланова Одбора, 11 је гласало за).

За известиоца Одбора на седници Народне скупштине одређен председник Одбора.

Друга тачка дневног реда.Разматрање Предлога закона о изменама Закона о планирању и изградњи, који је поднела група од 122 народна посланика Посланичке групе Српска напредна странка.

У дискусији о Предлогу закона о изменама Закона о планирању и изградњи, који је поднела група од 122 народна посланика Посланичке групе Српска напредна странка учествовали су чланови Одбора проф. др Јанко Веселиновић и Неђо Јовановић.

Одбор је размотрио Предлог закона о изменама Закона о планирању и изградњи, који је поднела група од 122 народна посланика Посланичке групе Српска напредна странка у начелу и сматра да је Предлог закона у складу са Уставом и правним системом Републике Србије.

Одбо р је одлуку донео већином гласова (од 11 присутних чланова Одбора, 10 је гласало за, један против).

За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога закона о изменама Закона о матичним књигама, који је поднела Влада.

Одбор је размотрио Предлог закона о изменама Закона о матичним књигама, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (од 11 присутних чланова Одбора, 11 је гласало за).

За известиоца Одбора на седници Народне скупштине одређен је председник Одбора.

Четврта тачка дневног реда. Разматрање Предлога закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика Посланичке групе Српска напредна странка.

У дускусији о Предлогу закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика Посланичке групе Српска напредна странка учествовао је члан Одбора проф. др Јанко Веселиновић.

Одбор је размотрио Предлог закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика посланичке групе Српска напредна странка, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (од 11 присутних чланова Одбора, 8 је гласало за, један против, два нису гласала).

За известиоца Одбора на седници Народне скупштине одређен је председник Одбора.

Пета тачка дневног реда. Разматрање Предлога закона о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II), који је поднела Влада.

Одбор је размотрио Предлог закона о потврђивању Oквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II), који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (од 11 присутних чланова Одбора, 11 је гласало за).

За известиоца Одбора на седници Народне скупштине одређен је председник Одбора.

Седница је завршена у 9,55 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић